|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 21** | | ОДЕЉЕЊЕ**:** | ДАТУМ**:** | |
| Наставна тема: | Alles Gute! | | | |
| Наставна јединица: | Alles Gute! Einstieg | | | |
| Тип часа: | Обрада | | | |
| Циљ часа: | Упознавање вокабулара на тему „Alles Gute!“: називи за месеце у години, називи годишњих доба и одређених празника | | | |
| Очекивани исходи: | **На крају часа ученици ће бити у стању да:**   * именују месеце и годишња доба * именују одређене празнике * науче како се формирају редни бројеви, да питају за датум рођења и дају одговор * именују хороскопске знаке | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка, текст | | | |
| Наставна средства: | Табла, уџбеник, радна свеска, свеска, извор звука, копија из приручника | | | |
| Корелација са другим предметима: | Српски језик, енглески језик, географија, историја, музичка култура, ликовна култура | | | |
| **ТОК ЧАСА** | | | | |
| **Уводни део:**  (10 минута) | * Наставник најављује нову наставну јединицу за данашњи час, исписује наслов на табли (Alles Gute!, уџбеник, стр.26, 27), саопштава циљ(еве) часа. * Пре преласка на нову наставну јединицу, ученици добијају резултате теста, коментар наставника на постигнут успех и објашњење код оних ученика који имају питања или примедбе. | | | |
| **Главни део:**  (30 минута) | **Активност 1:** Прокоментарисати заједно са ученицима наслов текста, погледати илустрацију у уџбенику и поставити неколико питања (Was ist auf dem Bild? Was meint ihr, was bedeutet die Überschrift?...) Ученици читају наглас календар са важним прославама и празницима, дају претпоставке о преводу, следи семантизација уводних илустрација.  **Активност 2:** Ученици раде задатак 1 - попуњавају празнине у појединим илустрацијама датим речима, а потом слушају аудио запис и контролишу исправност својих одговора. Напомена за изражавање припадности (Helen**s** Geburtstag…).  **Активност 3:** Самостална израда вежбе 2, ученици се јављају и читају одговоре.  **Активност 4:** Вежба 2 и 3, усмено. Након ове две вежбе може се урадити партнерска игра: два пара играју један против другога. Један пар на папиру црта симбол неког празника, а други пар на основу цртежа погађа о ком празнику је реч. За сваки тачан одговор добија се по један бод. Уколико је одговор погрешан, други пар може окушати своју срећу.  **Активност 5:** Решавање вежбе 5 на стр. 27 – ученици се сусрећу са редним бројевима, објаснити грађење редних бројева. Посматрајући илустрације на почетку теме, ученици се јављају, у паровима постављају питања: Wann ist Helens Geburtstag?... и одговарају, улоге се мењају (обратити пажњу на правилан изговор редних бројева у датуму).  **Активност 6:** Попуњавање празнина са називима хороскопских знакова, контрола у пленуму, водити рачуна о правилном изговору редних бројева у датуму.  **Активност 7:** Вежба 7 - ланчана вежба, усмено.  Додатни задатак за увежбавање датума: Сваки ученик каже један датум одељењу, а остали треба да кажу који је то хороскопски знак.  Приручник за наставнике: Kопија 1 („Geburtsdatum“, S. 138), исећи, па по једно годишње доба окачити у углове учионице. Ученици одлазе до оног угла према годишњем добу њиховог датума рођења. Сваки ученик говори свој датум рођења („Ich bin im Winter geboren, am 1. Januar.“), остали ученици пажљиво слушају, када сви кажу своје датуме рођења одлазе на своја места, али остају у стојећем положају. Наставник баца лопту једном ученику и каже: „Du bist im Winter geboren.“ Ученик то потврђује или демантује. Тада он баца лопту даље неком наредном ученику и игра се наставља по истом моделу. Ко погреши годишње доба, седа. Ко на крају остане да стоји, тај је победио. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. * Домаћи задатак: научити речи и изразе које су данас упознали, написати свој датум рођења и датуме рођења чланова породице. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |