|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 69** | | ОДЕЉЕЊЕ**:** | ДАТУМ**:** | |
| Наставна тема: | Fit in Deutsch | | | |
| Наставна јединица: | Übungstest 4 (Modul 10-12) Schreiben, Sprechen | | | |
| Тип часа: | Вежбање, утврђивање | | | |
| Циљ часа: | Утврђивање усвојености структура кроз вештину писања и говора (модул 10 – 12) | | | |
| Очекивани исходи: | **На крају часа ученици ће бити у стању да:**   * самостално и уз помоћ наставника процене своју језичку компетенцију писања и говора и добију драгоцену повратну информацију о свом напретку - које структуре су савладали, а које је потребно још увежбавати. | | | |
| Облик рада: | Фронтални, индивидуални, пленум, рад у пару | | | |
| Наставне методе: | Слушање, писање, монолошка, текст | | | |
| Наставна средства: | Табла, радна свеска, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа. Упућује ученике на радни лист, стр. 60, 61. | | | |
| **Главни део:**  (35 минута) | **Активност 1:** Пре израде првог задатка, наставник подсећа ученике на важне компоненте у изради вежбе писања: употреба великих/малих слова, знаци интерпункције, структура реченице... и, наравно, пажљиво прочитати задатак. Наставник описује шта је потребно урадити у првом, а шта у другом задатку, ученици приступају изради. Време за израду ова два задатка: 15 минута.  **Активност 2: Активност 2:** Ученици читају своје радове, уз помоћ наставника анализирају се типичне грешке. Након исправљених грешака два ученика на табли пишу „Musterbeispiel“ за оба задатка, ученици их преписују у свеске.  **Активност 3:** Ученици у паровима раде задатак 1 – 3. Наставник прозива по један пар за сваки задатак и одељење слуша дијалоге ученика који прате упутства у сваком од задатака. Након завршетка сваког појединачног задатка, ученици дају свој утисак о тежини задатка и успешности реализације дијалога, а наставник даје свој стручни коментар.  Пошто је за предвиђено време немогуће испратити сваки пар онако како се на стварном испиту ради, наставник може на табли (помоћу рачунара и пројектора или паметне табле) заједно са ученицима да састави „угледни пример“ за сва три задатка вештине говора и постави их у оквиру неке од платформи за учење које школа користи (Google Classroom...). Исто се може урадити и са претходна два дела овог теста (слушање, писање), тако да ученици имају известан ослонац у даљем вежбању. Предвиђено време за израду овог дела теста је 20 минута.  \*Оцењивање оба дела теста: довољно је рећи ученицима да је пролазност минимално 60% тачности у сваком задатку, на овом часу се не морамо толико бавити оцењивањем, већ утрврђивањем слабих и јаких тачака у вештинама ученика и сходно томе, усмеравањем ученика на одређене садржаје за вежбу. Ученици могу, уколико желе, код куће на основу корекције одговора сами израчунати проценат и утврдити своју пролазност.  \* Коректура се може радити у паровима – ученици један другоме исправљају грешке. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |