|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 48** | | ОДЕЉЕЊЕ**:** | ДАТУМ**:** | |
| Наставна тема: | Wie war das Wochenende? | | | |
| Наставна јединица: | Letztes Wochenende | | | |
| Тип часа: | Обрада | | | |
| Циљ часа: | Разумевање текста у форми дијалога на тему активности за време протеклог викенда и препознавање одговарајућег вокабулара у прошлости. | | | |
| Очекивани исходи: | **На крају часа ученици ће бити у стању да:**   * разумеју и реагују на исказе везане за тему активности протеклог викенда * препознају облике претерита глагола sein и haben, облике перфекта са помоћним глаголима sein или haben | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка, текст | | | |
| Наставна средства: | Табла, уџбеник, радна свеска, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли „Letztes Wochenende“ (уџбеник, стр. 50), саопштава циљ(еве) часа. | | | |
| **Главни део:**  (35 минута) | **Активност 1:** Прву активност започети враћањем на страницу 48 у уџбенику, вежба 2: ученици уз помоћ наставника подвлаче све облике прошлости у реченицама и упитати ученике да ли примете неку правилносит у реченицама које су изражене прошлим временима (претерит, перфекат). Овде саслушати мишљења ученика, дати неколико примера претерита глагола sein, написати комплетну конјугацију у претериту, и неколико примера реченица у перфекту са помоћним глалголима haben i sein. У сваком примеру подвући делове перфекта (помоћни глагол, перфекат), упитати ученике могу ли дати правило како се гради перфекат, записати га у свескама.  **Активност 2:** Прокоментарисати заједно са ученицима наслов текста, погледати илустрацију у уџбенику и поставити неколико питања (Wer sind die Leute? Wo sind sie? Worüber sprechen sie?)  **Активност 3:** Послушати дијалог вежбе 1, ученици читају у паровима, урадити семантизацију и поставити питања везана за дијалог. Записати их на табли, као и одговоре ученика. Ученици записују то у свеске. Подвући примере прошлог времена: претерит (sein, haben), перфекат.  Уколико постоје техничке могућности, урадити вежбу помоћу дигиталног уџбеника ради провере разумевања прочитаног текста и увежбавања читања и изговора, искористити „караоке“ функцију (ученици који читају дијалог могу симултано да читају текст са спикером, а може се и понављати одређени сегмент, зауставити или поновити одређена реченица, тако да је читање, изговор и разумевање за ученике знатно олакшано). Ова функција се налази у дигиталном уџбенику (EliDigiBook→Kursbuck→Bookresources→organised by type→Karaoke→Letztes Wochenende).  **Активност 4:** За вежбу 2 и 3 поновити слушање дијалога и маркирати решења, провера у пленуму.  **Активност 5:** Прочитати имејл и уз помоћ наставника протумачити називе нових појмова и написати превод у свескама, ученици индивидуално записују одговоре на питања у књизи. Усмена провера.  **Активност 6:** Вежба изговора (акценат речи са префиксом GE-).  **Активност 7:** У радној свесци, стр. 44, урадити вежбу 1, а потом одоворити на питања у вежби 2, следи читање одговора. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. * Домаћи задатак: препис дијалога из уџбеника и вежбање читања | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |