|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**:** | ДАТУМ**:** | |
| Наставна тема: | Wie lecker! | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему хране | | | |
| Очекивани исходи: | **На крају часа ученици ће бити у стању да:**   * правилно употребе (самостално или уз помоћ наставника) глаголе gefallen, schmecken и gehören, заменице у дативу, * изразе заповест, учтива питања и молбе | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа. Следи контрола домаћег задатка (радна свеска, стр. 17, задатк 4 и 5). * Као „загревање“ наставник поставља питања попут: Was ist dein Lieblingsgericht?, Wie macht man das?, Was isst du nicht gern?, Schmeckt dir…? Ово последње питање и учеников одговор записати на таблу, ученици пишу у свескама. | | | |
| **Главни део:**  (35 минута) | **Активност 1:** Наставник упућује ученике на стр. 22 у уџбенику. Ученици у себи читају табелицу на врху странице, наставник се враћа на пример на табли и објашњава употребу датива уз одређене глаголе из табелице. Ученици раде вежбу 1. Јављају се да прочитају своје одговоре. Следи вежба 2, провера у пленуму.  **Активност 2:** Користећи глаголе из прве вежбе, наставник ученицима поставља питања попут „Gefällt dir die Torte?“ или „Schmeckt dir der Fisch?“. Након одговора ученика, вежба се наставља у паровима. У задатку 4 се наставља увежбавање употребе поменутих глагола, ученици се након израде јављају да прочитају свој одговор.  **Активност 3:** Наставник ову активности почиње обраћањем појединим ученицима „Gib mir dein Heft!“, „Mach die Tür auf!“, „Lies, bitte, die Aufgabe 4!“ и уколико ученик не разуме значење ових реченица, наставник помаже гестиком или му другари помажу (Ови изрази би требало да су већ познати, пошто спадају у „учионички“ вокабулар.) Примери се пишу на таблу, ученици их записују у свеске, тумачи се појам заповести и поље са императивом у уџбенику. Ученици решавају 5 и 6. задатак, стр. 23, ученици се јављају да прочитају решења. Нагласити облик императива глагола sein.  **Активност 4:** Протумачити поље са учтивим изразима за заповест/молбу. Ученици раде задатак 7, јављају се да прочитају решење. Потом следи рад у пару, вежба 8, улоге се мењају. Након тога следи вежба 9, ученици попуњавају празнине посматрајући вежбу 7, а онда се јављају да прочитају своје одговоре.  \***Напомена: Grammatikrunde** се не мора представљати у редоследу који је дат у уџбенику нити у том хронолошком распореду наставних јединица, може се поступно уводити као део неке од претходних целина. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. * Домаћи задатак: научити облике датива личних заменица, провежбати још једном задатке са императивом и учтивим молбама. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |