|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 6. разред основне школе, други страни језик, друга година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 24** | | ОДЕЉЕЊЕ**:** | ДАТУМ**:** | |
| Наставна тема: | Alles Gute! | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама везаним за комуникативне ситуације позива на рођендан, прихватања/одбијања позива, прослава важних датума/празника | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог о рођендану, хороскопским знацима * формулишу позив на рођендан и одоворе на њега (потврдно или одрично) * реализују кратак дијалог о спровођењу неке активности (предлог, прихватање, одбијање) * изразе честитке поводом различитих прослава | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка, текст | | | |
| Наставна средства: | Табла, уџбеник, наставни листић, радна свеска, копија из приручника, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 30 задатак 1 (ученици прво читају у себи дијалог). Док ученици читају, наставник контролише ко је урадио домаћи задатак (препис дијалога из уџбеника са стр.28, уџбеник). | | | |
| **Главни део:**  (35 минута) | **Активност 1:** Вежба 1 - ученици слушају дијалог са аудио снимка, потим читају у паровима. Обратити пажњу на изговор, урадити семантизацију непознатих речи, уколико их има.  **Активност 2:** Ученици у групама раде вежбу 2, на припремљеним наставним листићима, у за то предвиђеним пољима, записују своје име, датум рођења, хороскопски знак. Све листиће прикупити и направити један велики „Geburtstags- und Sternzeichenkаlender“ и окачити га у учионицу.  **Активност 3:** У вежби 3 ученици попуњавају рођенданске жеље. И од тога се може направити нека врста великог колажа и изложити га у учионици. **Активност 4:** Задатак 4а - ученици слушају и понављају реченице, следи читање у пару, скренути ученицима пажњу на интонацију и изговор. Подвући заменице у акузативу, преписати граматичко поље из уџбеника у свеску и у вежби 4б допунити табелу одговарајућим примерима.  **Активност 5:** У вежби 5 ученици попуњавају чет понуђеним изразима, а потом по истом моделу раде вежбу 6, у паровима воде дијалоге користећи понуђене речи.  **Активност 6:** Вежба 7 - ученици састављају два кратка дијалога на понуђене ситуације, а онда их одглуме пред одељењем.  **Активност 7:** У вежби 8а ученици слушају честитке и понављају оно што су чули, а у вежби 8б упарују поменуте фразе за честитање са одговарајућим сликама. **Активност 8:** Радна свеска, стр. 25, ученици раде вежбу 1 самостално, провера – ученици се јављају и исписују примере по табли. Следи вежба 2, повезивање питања и одговора, провера у пленуму. Вежбу 4 послушати и маркирати тачан редослед, контрола у пленуму.  Додатна вежба: Kopiervorlage 2, Unterrichtshandbuch, S. 139, Domino „Feste“  Ради се у паровима или у групама од по троје: слагање домина према тексту и слици. На крају игре један ученик чита опис на једној домини, а други треба да изрази одговарајуће честитање. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика, домаћи задатак: радна свеска, стр. 25, задатак 3 и 5. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |